
Vyhlásenie dočasného obmedzenia užívania pitnej vody z verejného vodovodu v rozsahu regulačného stupňa 1

Vplyvom nepriaznivých klimatických podmienok došlo k výraznému poklesu výdatnosti vodných zdrojov, z ktorých je zabezpečovaná dodávka pitnej vody pre odberateľov napojených na verejný vodovod. Zároveň sme zaznamenali aj zvýšenú spotrebu pitnej vody z verejného vodovodu.
Z uvedených dôvodov podľa §36, ods.7, písm. d) zákona 442/2002 Z.z. o verejných vodovodoch a verejných kanalizáciách, a vyhlášky MŽP SR č. 220/2012 Z.z., 
vyhlasujem regulačný stupeň č. 1.
Obmedzenie dodávky vody žiadame zabezpečiť v nasledovnom rozsahu:
- zákaz polievania záhrad a trávnikov,
- zákaz polievania ihrísk a cestnej zelene,
- zákaz polievania verejných priestranstiev,
- zákaz umývania áut s výnimkou áut používaných na účely zdravotníctva,
- zákaz napúšťania bazénov.
Pitnú vodu z verejného vodovodu žiadame odoberať výhradne na pitné a hygienické účely. O zrušení dočasného obmedzenia užívania pitnej vody z verejného vodovodu na iné účely Vás budeme informovať. 

